Kimin mummi luottavaisena: Sehän on jäämies!
Kimin mummi jännittää kotona
Lauantai 15.3.2008 klo 01.33 Pietilä seuraa kilpailut tarkasti televisiosta. LYKKYÄ TYKÖ, KIMI Kimi Räikkösen isoäiti Sirkka Pietilä on seurannut Kimiä pikkupojasta asti ja kiertänyt kaikki kartingradat. (TUOMO TENHUNEN)
Kimi Räikkösen äidinäiti Sirkka Pietilä, 81, odottaa jännityksellä F1-avauskisaa.- Voi hyvänen aika, tietysti se jännittää. Lähdössä meinaa aina mennä kynnet kämmenien sisään. Mutta minä odotan rauhallisesti ja toivon, että Kimi menestyy.Pietilä seuraa kilpailut tarkasti televisiosta. Yleensä hän katsoo kisat yksin ja soittelee kilpailun jälkeen Räikkösen vanhemmille.- Yksin kun katson, niin saan jännittää juuri niin kuin haluan. Ei tässä nyt nukkumaan pääse ensi öinä.Räikkösen isoäiti ei hermoile lapsenlapsensa puolesta.- Tuskin Kimikään ottaa paineita, sehän on jäämies. Kimi ajaa aina voitosta ja tekee parhaansa. Työnsä tekevä miesPietilän mielestä Räikkösellä on tänä vuonna vaikeammat lähtökohdat kuin vuosi sitten.- Viime vuonna hän oli ekaa vuotta Ferrarilla eikä kukaan odottanut häneltä voittoa. Nyt on eri asia.- Mutta Kimi tekee työnsä ja sillä siisti, hän ei rehentele. Ei hän muuten jäämies olisi, jos jännittäisi, mummi napauttaa.Isoäiti näkee tyttärenpoikaansa vain satunnaisesti. Hän ehti kuitenkin nähdä lapsenlapsensa ennen tämän lähtöä avauskisaan.- Toivotin hänelle onnea ja vähän taputtelin. Eikä me hehkutella, mutta pystyin sentään perään huutamaan lykkyä tykö.Pietilä aikoo seurata rauhallisesti kauden etenemistä kisa kerrallaan. Hän muistuttaa, että mukana on paljon hyviä kuskeja ja autoja.- Meillä on Suomestakin kaksi ja puoli poikaa. Syksyllä sitten nähdään, miten Kimin käy. Lue viikonvaihteen Iltalehdestä, millaisissa tunnelmissa Heikki Kovalaisen perhe odottaa F1-kautta.